Det er professionshøjskolerne, som udbyder uddannelsen, der laver denne individuelle merit-vurdering, og derfor anbefaler vi, at I kontakter skolerne om merit spørgsmål.
Merit betyder, at en studerende kan blive fritaget for undervisning og eksamen i bestemte fag eller i praktik, hvis man opfylder bestemte krav til kompetencer, uddannelse eller arbejde.
Retningslinjerne er anbefalinger, som skolerne kan følge, så der kommer en ensartethed i behandling af meritansøgninger. Men merit er altid en individuel vurdering af ansøgers uddannelser, kvalifikationer og arbejde i øvrigt.